คือหนูเป็นประจำเดือนได้3วันค่ะ แล้วทำออรัลให้แฟนทางปาก แฟนก็เสร็จนะคะ แต่เราไม่ได้มีอะไรกัน เพราะหนูเป็นประจำเดือน แล้วแฟนก็ล้างอวัยวะเพศโดยใช้ฝักบัวล้าง ผ่านไปไม่ถึง5นาทีหนูก็ใช้ต่อเพราะปวดปัสสาวะเลยใช้ล้างเหมือนกัน แบบนี้จะมีโอกาสที่จะท้องไหมคะแบบว่าอสุจิมันมาติดฝักบัวแล้วเราใช้ล้างของเราอะค่ะ แต่แฟนบอกว่าล้างฝักบัวด้วยสบู่แล้วนะคะ วันนั้น12กรกฎาค่ะ จนวันนี้26กรกฎา ประจำเดือนพึ่งหมดได้1อาทิตย์2วันค่ะ แต่2-3วันมานี้รู้สึกอาการมึนหัวเหมือนจะอาเจียน กดเจ็บนม แล้วก็ง่วงนอน เพลีย หงุดหงิดง่ายด้วยค่ะกังวลมากเลย หรือจะเป็นโรคอย่างอื่นเพราะเครียดเกินไปคะ
สวัสดีค่ะ ในกรณีดังกล่าวมา มีโอกาสตั้งครรภ์ได้น้อยมากๆ เนื่องจากไม่มีการสอดใส่อวัยวะเพศชายเข้าไปในอวัยวะเพศหญิงร่วมกับมีการหลั่งใน โดยตัวอสุจิจะต้องอยู่ในสภาพแวดล้อมที่เหมาะสมทันทีเพื่อสามารถมีชีวิตอยู่และเข้าไปผสมกับไข่ได้อาการอื่นๆดังกล่าวมานั้น ไม่จำเพาะเจาะจงกับการตั้งครรภ์ค่ะ อาจเกิดจากสาเหตุอื่นๆเช่นปวดหัวจากการใช้งาน การพักผ่อนน้อย ความเครียด ความกังวลหากจะมีเพศสัมพันธ์ควรใส่ถุงยางอนามัย หรือใช้ยาคุมกำเนิดเพื่อป้องกัน หากยังไม่พร้อมมีบุตร